**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA z dne 8. 11. 2024**

|  |
| --- |
| Zavezanec: LJUTOMERČAN d.o.o., Cven 107, 9240 Ljutomer  |
| Naprava / lokacija:Naprava za intenzivno rejo plemenskih svinj – Farma Ljutomer na zemljišču s parc. št. 1437/1, 1437/2 in 1442/1 k.o. Ljutomer |
| Datum rednega pregleda: 22. 10. 2024 |
| Okoljevarstveno dovoljenje št. 35407-29/2010-17 z dne 15.5.2012, Odločba o spremembi št. 35406-43/2014-5 z dne 17,12,2014, Odločba o spremembi št. 35406-1082017-2 z dne 26.10.2017 in Odločba o spremembi št. 35406-20/2020-16 z dne 4.1.2023 (vse v nadaljevanju OVD) |
| Usklajenost z OVD: (navedi):* Ob rednem pregledu so bili objekti farme Ljutomer izpraznjeni, saj je zavezanec trajno prenehal z rejo na tej lokaciji decembra 2023, načrtuje pa še preselitev vse opreme, strojev in materialov iz delavnice na lokaciji farme Ljutomer na lokacijo Cven 107, istočasno pa že prodaja zemljišče na tej lokaciji in vso opremo iz objektov reje.
* Inšpektorica je zavezancu na pregledu izrekla opozorilo na zapisnik, da mora odstraniti še preostale odpadke s te lokacije in jih predati pooblaščenim prevzemnikom, kar je zavezanec že izvršil. Izdala pa mu je tudi odločbo, da mora izvesti monitoring onesnaženosti tal preko pooblaščenega izvajalca obratovalnega monitoringa stanja tal v skladu z OVD pred dokončnim prenehanjem obratovanja naprave na tej lokaciji, rok za izvedbo monitoringa še ni potekel.
* Pooblaščen izvajalec je za zavezanca za leto 2023 izdelal Oceno o letnih emisijah snovi v zrak za leto 2023, predloženo na ARSO, zavezanec je na ARSO oddal tudi Poročilo v Evropski register izpustov in prenosov onesnaževal (E-RIPO) za leto 2023.
* Glede na določbe OVD je zavezanec industrijske odpadne vode, ki so nastale v teh hlevih v 2023 pri pranju hlevov, zbiral v zbiralnikih, izdelanih iz armiranega betona skupaj z gnojevko iz reje prašičev za uporabo za gnojenje lastnih kmetijskih površin.
 |
| Zaključki / naslednje aktivnosti:Kontrolni pregled po izdani odločbi bo opravljen takoj po preteku ureditvenega roka, izredni pregledi po potrebi.  |